
ANJA No.2 . 

ANJA Dl APARICION : 
•mei 1976'iuni 1977 


Apreciable lectores. 

Un di e meta mas principal di bo revista Taray 
ta di informa nos pueblo debidamente. Nos di Re- 
daccion ta hasi tur nos posibel pa trece articulos cu 
ta interesante pa e lectornan y alavez ta util pa nan. 
Nos no kier pa e Revista ta unicamente un pasa- 
tiempo placentero pero algo cu bo por warda of al- 
go cu por yudabo den bo bida diario. Den e edicion 
di e biaha aki nos a trata dos vitamina cu ta indes- 
pensabel pa nos salud. Pa nos scirbi un articulo a- 
sina nos mester a consulta diferente boeki. Lo ta 
masha interesante si nos lectornan, despues di lesa 
e articulonan manda preguntanan por escrito pa 
Taray. Tambe pa duna nos pueblo mas y mas in- 
formacion, cada biaha Taray ta buska cooperacion 
di mas experto pa asina duna informacion mas mi- 
hor riba diferente topiconan. Cu sumo placer nos 
por anuncia cu Taray a haya cooperacion di Sr. B. 
Kamps di Agroco, pa cada luna scirbi un articulo 
tocante agricultura, horticultura y tur problemanan 
y conseho encuanto e topico aki. Nos kier a conse- 
ha tur nos lectornan pa warda nan Taraynan of e 
articulonan, di moda cu na final nan tin un serie 
completo cu siguramente lo ta masha util pa esun- 

nan cu ta interesa den agricultura y horticultura 
Tambe nos kier a adverti nos lectoman cu pronto 
lo sali un edicion extra en relacion cu anja bicente- 
nial di parokiai di Noord. Nos lectoman cu ainda 
no a inscribi pa e siguiente anja ta wordo suplica pa 
haci esaki mas pronto cu ta posibel. Ya nos tin in- 
scripcionnan for di tur parti di Aruba. Tambe nos 
columnonan ta habri pa tur nos lectoman cu kier 
scirbi algu, sea un poesia of algo por estilo. Intere- 
sante tambe ta nos concurso di storia cortico. Pa 
mas informacion, lesa paden. 


Sintoniza tur Diasabra anochi 


DISCOMUNDIAL 



Via Voz di Aruba 
ora: 9-11 p.m. 
un programa presenta pa 
ADDISON PROGRAMS CO. 








POESIA 


E MUCHA 
FLOHO 

Un dia tabatin un tata i un jioe homber. Nan 
tabata biba na un kas pober. Un dia nan a dicidi di 
bai haci un paseo na un otro pueblo. Ora nan taba- 
ta camna un sierto distancia e tata a mira un pida 
hero na canto di camina. E tata di e coe e jioe: 
„Cohe e pida hero ei”. E jioe cu su flohedad dici 
coe e tata: „ Mi no tin nada di haci coe e cos bieuw 
ei”. 

E tata coe su pasenshi a zak cohe e hero. Nan a 
camna un bon distancia, nan a h^a un smid ta tra- 
hando. E tata a puntra e smid si e kier cumpra e pi- 
da hero. E smid di „Sigur si, mi ta duna bo dies pla- 
ca pe” E tata a combini. Na camina un bon distan- 
cia nan a topa un bendedor di kenepa. E tata a 
cumpra e dies placa na kenepa. E1 a h^a cien kene- 
pa. Na camina e tata tabata camna dilanti i e jioe ta 
atras. E tata a larga un kenepa cai. E jioe a zak, ko- 
he y el a come. Nan a sigi camna. E tata a larga un 
otro kenepa cai, e jioe a zak cohe i come. 

Asina nan a sigi camna, e tata ta larga otro kenepa 
cai i e jioe ta kohe i come. Asina e tata ta larga uno 
i uno cai te ora e cien kenepa ta caba. E tata a mira 
cada bez cu e jioe a zak coi e kenepa nan. E ora e 
tata dici cu ne: 

,,Mira bo a zak cien biaha pa coi e kenepa nan, lo- 
kual e pida hero a duna, i bo no tabata kier a zak 
un biaha sol pa cohe e pida hero. Jen di berguenza 
e jioe a sigi tras di su tata. 

Pa: Sr. Felix Flanegien Sr. 

CONENTAMO 

Cu un grato placer Taray a weita con Gobier- 
no a cuminsa cu asfalta e caminda pa bay Malmok. 
Y nos ta contento tambe cu e ta bay asina rapido. 
Pero nos no ta full contento ainda, pasobra tin ho- 
pi caminda den Noord cu mester di un capanobo. 
Den nos Taray-nan anterior nos a menciona hopi 
nomber manera di Bubali, Monserat, Kudawecha y 
hopi mas. Tur e camindanan aki ta den mal estado 
y nos ta comprende cu tur cos no por worde haci 
den un solo biaha pero toch nos kier a bolbe hala 
atencion di Gobierno riba nos camindanan. Tambe 
nos kier a pidi poco illuminacion. Hopi bario di 
Noord ta skur anochi y pa e motibo ey p.e. dife- 
rente mucha y hende grandi no por haci uso di fa- 
cilidadnan di C.B.N. 


Varios hoben den excerior 
Lew di nan mayor 
Cu un distancia di nan suelo 
Recordando riba nan pueblo 
Por ta ami of por ta tal 
Pensando riba 200 anjabicentenial 
Hopi lew for di sercania 
For di presencia di nan famia 
Deseando cu e tambe por celebra 
E fiesta tanto espera 
Den cualkier parti di mundo 
Lo e sinti den su curason profundo 
Y lo cai un lagrima 
Recordando su pueblo tan stima 
Despues cu hopi emocion 
E ta duna su felicitacion 
‘‘Na Noord: PUEBLO DIDOS CIEN: 
MASHA, MASHA PABIEN 


Edwin Fr. Tromp 
Leiden (z.H.) 
Hulanda. 

GRJIN CONCURSO 

Pa stimula nos pueblo mas y mas pa e mes 
scirbi, Revista Taray ta organisa un grandioso con- 
curso di storianan cortico. Tur hende tin mag di 
participa y nos ta spera cu nos mesa di Redaccion 
lo worde tapá bau di e tantisimo storianan cu nos 
pueblo di Aruba lo manda pa nos. 

E reglanan di participacion lo ta e siquientenan. 
E no mester ta un storia saká for di buki. 
E no mag ta mas largo cu dos pagina (folio- 
blad). 

E por ta un storia cu antes tabata biba na A- 
ruba (preferibel). 

Tur tipo di storia (leyenda, roman, aventura, 
historico etc.) por participa. 

Pa evalua e storianan, Redaccion di Taray a aserka 
y a hanja cooperacion di e Srs. Hubert Booi (De- 
partamento di Cultura y educacion), Betto Figaroa 
(cabezante di Aloysiusschool na Noord) y Ernesto 
Rosenstand (Departamento di Enseñanza), kende- 
nan lo forma e hurado. I e miembronan di hurado 
lo ta independiente di Redaccion di Taray y nan 
desicion lo ta desicivo. 

Pa e ganador(a) lo tin un premio di fls. 50,— (al- 
contado) Si tin dos cu e mesun puntuacion, suer- 
te lo dicidi. E „First runner-up” lo ricibi fls.25,— 
(al contado). Nos ta spera di ricibi un monton di 
reaccion. Si por manda e storia getyp ta mas miho, 
sino scirbi tambe ta bon. 

E concurso lo sera dialuna 27 di Juni 1977. 

N.B. E concursante mester manda su edad y su a- 
dres completo, hunto cu e storia. 

No lubida: Scirbiendo bo ta engrandece cultura di 
nos pueblo. Nos ta spera reaccion di henter e pue- 
blo di Aruba. 

Redaccion. 

AIGO CURIOSO PA SA 


ABEIANAN ASESINADOR 

Mas comentario tocante e abejanan asesinador. 
Como cu e mapa cu nos a publica den eTaray an- 
terior (Nr. 22), no a sali di e kla ey, hopi hende ki- 
zas no a ripara cu nos isla Aruba tambe ta corre 
peligro di wordo invadi pa e abejanan africano cu 
tur e peligronan cu esey ta ensera. Riba e mapa ta 
para e posibel ruta cu e abejanan peligroso aki por 
tuma y ey nan nos ta weita cu nan ta pasa na ban- 
da di costa di lama Caribe. Ta un paso chikito pa 
nan pa cruza e lama cu ta separa nos for di e pe- 
m'nsula di Parj^ana. Cu un obstaculo mas grandi 
mes nan a pasa, esta e seroenan di Andes pa jega na 
Santiago na Chili. 


Antes, tempo cu hopi hende no tabatin moda 
di cumpra habon, hopi biaha nan tabata usa kadu- 
shi pa baña cune. E tabata resulta bon, pasobra e 
tabata scuma hopi mes. Hopi biaha tambe ta na pos 
nan tabata bay baña. U 'JVista di un homber tur su- 
nu, tur bau scuma di kadushi lo no tabata esun di 
mas bunita. 

Tambe antes e damanan tabata usa webo curu pa 
laba nan cabei. E tabata scuma hopi y tabata laba e 
cabei limpi, loke tabata importante, ya cu tin ora 
hopi hende tabatin pieuw. Solamente e ta laga e ca- 
bei keda hole. Si nos ripara cu awendia den e sham- 
poo-nan tambe tin webo mezclá, nos ta jega na e 
conclusion cu nos hendenan antes tabata avanzá 
den e ramo ey. Aparentemente riba e mundo aki 
no tin nada bau di e solo aki. 

ABONAMENTO 

RIBA 

TARAY 

Nos ta recorda tur nos abonado(a)nan pa renova 
nan suscripcion (abonamiento) riba e Taray nobo 
nias pronto cu ta posibel na C.B.Noord (despues di 
6 or di atardi) of serka Chin Flanegien na St. Anna- 
school. Manera ta conoci caba un abonamiento ta 
costa FIs. 8, pa aña. (esta 12 numero). Boso mes 
ta rip^a cu Taray dia pa dia ta bira mas interesan- 
te, asina ta no perde ningun numero di bo revista 
tan apreciá. Corda tambe riba e posibilidad pa rega- 
la bo ser(nan) keri den exterior un abonamiento ri- 
ba Taray. Nan ta guste hopi. 

Nos ta spera cu nos lectoman lo mustra compren- 
sion pa e hopi trabau di Redaccion y manda boso 
nomber y e suma di fls. 8,— mas pronto cu ta posi- 
bel na e adresnan ya mencioná. 


Pa tur bo pañanan 



bo pacus preferi 


BUREAU 

BO KIER BIAJA BON Y' COMODO-ANTO 
MARTIJN TA HIBA BO PA Al RE.LAMAN Y TERA 

HAVENSTRAAT 10 - ORANJESTAO 
OF JAMA: 1402 - 1403 
DESPUES 01 ORA Dl OFICINA: 2671 


UN CONSEHO 
NA 

PUEBLO Dl NOOKO. 

Un conseho na pueblo di Noord. Como cu eleccion 
ta pará dilanti porta atrobe ta bon pa nos pueblo 
para un rato y refleha un tiki. Pa hopi tempo nos 
pueblo no tin un politico grandi cu pueblo ta para 
su tras. Y esey nos mes a crea. Pueblo di Noord ta 
vota muchu plama. Pakiko mester vota pa un can- 
didato di Playa, Santa Cruz of Paradera mientras 
nos tin nos mes hendenan. Ban pusha e Norteronan 
pa bai dilanti. Si bo ta sympatiza cu e partido M.- 
E.P. vota pa un di su candidatonan di Noord. 
Laga nan bai dilanti. 

Si bo ta sympatiza cu P.P.A. tambe vota pa un 
representante di Noord. Tambe si R.U.B.A. ta bo 
partido preferi wak un persona cu ta biba den 
Noord pa vota pe. Mescos cu A.V.P. y M.L.A. 
Si un partido no tin representante di e pueblo di 
Noord riba su lista esey kier meen cu e no ta haya e 
hendenan di Noord suficiente bon pa bay riba su 
lista of e hendenan di Noord no ta haya e lista (par- 
tido) suficiente bon pa bay ariba. E motibo princi- 
pal pakiko nos mester vota pa nos mes hendenan ta 
pasobra nan conoce nos necesidadnan mihor. Si bo 
tin un deputado Nortero bo por tin mas confianza 
cu e lo yuda Noord cu si e deputado ta di un otro 
districto. Y pakiko vota pa un persona di otro dis- 
tricto si esunnan di nos mes ta capaz. Ningun per- 
sona lo yuda nos miho cu nos mes hendenan di 
Noord. No lubida cu cada districto ta busca pa nan 
bay mas adilanti. Laga nos no discrimina nos can- 
didatonan. Laga nos den bicentenario di Parokia di 
Noord traha na bienestar di Noord en particular y 
Aruba en general. 
















MOCHAY 


Juf bo conoce Mochay? 
cu ta pone tur chiks cai? 
eta un térso: carni y cuero! 
y ta un gran muherero. 

Si bo ta un mucha muhe 
Lo bo conoce masha lihé 
Pasobra e tin su mala maya 
Di conquista tur loque tin.saya 

Unda bo ta, mucha bon 
E ta bin tira su basilon 

Y ora bo tendé basilá 
Lo bo keda paralisá. 

Si e jamabo pa mosa 
Of pa preciosa Diosa 
Bo no sa mes cu palabra dushi 
Ta basilon sushi! 

Prome pregunta di Mochay 
Ta unda bo ta bay 

Y si bo no contesta 
Spera cu e lo protesta. 

Te ora bo contesta alfin 
E ta cuminsa basilá sin fin 

Y prome bo realisa bo mes 
Ya ela jena bo cabes. 

Awor si bo no tin resistencia 
Bo a firma bo sentencia 
Bo ta wordu compaña 
Mientras bo ta wordu gaña. 

Mes anochi e ta hibabo fiesta 
Pa e por sigui su conquista 
Riba pista bo no ta catch su idea 
Cu e ta gañabo den bo horea. 

Mas laat bo ta bay cuné den scur 

Y bo ta pensa cu'e ta stima sigur 
Bo ta pensa ariba felicidad 

Sin sa cu bo ta “UN” den cantidad. 

Ta mescos ta FELICIO ba wak! 

Y bo curazon ta bira swak 
Bo ta bloos den tur color 
Ora cu bo declaré bo amor. 



. . Pero mañan ora bo bai Playa 
Bo ta mire pasa den caya 

Y ta cana liña-liña 
Gancha cu otro galiña. 

Lo bo no hanja ta husto 

Y lo bo jena cu desgusto 
Henter bo curpa ta keda tril 

Y ta bon cu bo no tin raspabil! 

Asina ta: Si bo no kier jora malay 
Sigi conseho di Taray 
Di watch out pa tur Mochay! 
(principalmente esun jamá FELICIO!) 

Saludos: RUDI! 








Si e antigeen A y antistof A topa otro ta resulta e 
situacion aki: 


BAN TUDA UN 
PROHINO: 
DUNA SANGER 


Sanger ta un liquido cu ta circula den e cura- 
zon y den e venanan y arterianan y cu ta carga di- 
ferente sorto di substancianan cu e curpa mester pa 
por funciona. E ta consisti di un liquido di un co- 
lor poco geel den cual tin diferente celnan manera 
celnan corra, celnan blanco y celnan cu ta yuda 
den e cuahamento di sanger. E cebian corra ta car- 
ga entre otro oxigeno fey di e pulmon pa tur par- 
ti di curpa. Un hende adulto tin mas o menos 5 li- 
tro di sanger den su curpa. Despues cu hendenan a 
conoci e moda con sanger ta circula den hende su 
curpa, esfuerzonan a cuminza wordo haci pa rem- 
plaza sanger cu un hende a perde, door di sanger di 
otro hende o hasta di bestia. Mayoria di e esfuerzo- 
nan aki tabata fracasos. 

Na 1900 Karl Landsteiner a descubri cu ariba 
e celnan corra nan superficie por tin dos tipo di 
substancia, cual e a yamanan antigeen A y antigeen 
B. Tambe e a descubri cu den e plasma por tin 2 ti- 
po di un otro sorto di substancia cual e a yama an- 
tistof A y antistof B. Si un antigeen y un antistof 
di mesun letter topa otro, anto e ora e celnan cor- 
ra ta pega nan otro y despues ta kibra. Esaki ta cau- 
sa entre otro shock, danyo na rinyon etc. Un hende 
cu tin un cierto antigeen di un cierto letter riba su 
celnan corra tin un antistof di e otro letter den nan 
plasma. E tipo di antigeen cu un hende tin ariba su 
celnan ta wordo usa pa indica su bloedgroep. Aki 
bao nos ta duna algun pintura pa aclaria algo po- 
co mas. 




E celnan ta plak na 
otro y despues nan 
ta kibra. 


Un hende cu tin bloedgroep A tin ariba su celnan 
corra antigeen A y den su plasma antistof B. 



Bloedgroep B tin antigeen B 



y antistof A den 



e 


Bloedgroep 0 tin ningun antigeen ariba si celnan y 
antistof A y B den su plasma. 



Bloedgroep AB tin antigeen A y B ariba su celnan y 
antistof A y B den su plasma. 



Promer cu liu transfusion di sanger ta wordi 
haci semper e bloedgroep di donor y di e patiént ta 
wordo controla cu nan ta mescos. Bloedgroep O cu 
mayoria di poblacion tini, sigi pa A, B y por ultimo 
AB. 


BO KAS BAL MAS Dl LOKE BO TA KERE. 
BO TA SIGUR:CU E TA BON SIGURA? 

OF POR LO MENOS SIGURA? 

YAMA PA UN AFSPRAAK SIN COMPROMISO 
ALGUNO SEÑOR ARTURO F. APONTE 
4228 OF 1 550 


PA MAS INFORMASHON 


























Na 1940 Landsteiner a descubri cu despues di 
injeccion di celnan corra di e macaco rhesus ( un ti- 
po di macaco) den un coneuw, e animal aki ta pro- 
duci un substancia cu por pone celnan corra di e 
sorto di macaco aki y tambe de hende pega na o- 
tro. Esaki tabata independiente cu e sanger ta A, B, 
AB of O.Investigacionnan a munstra cu ariba e su- 
perficie di e celnan di tur hende tin un set di 3 an- 
tigeen rhesus. Tin 6 tipo di antigeen rhesus esta C, 
cD,d E,e. 

Pues un hende por tin bloedgroep : 

O set di rhesus C D E 

O ,, „ „ c d e 

Ab „ „ „ C d e 

, etc. 

Den e plasma normalmente ni tin antistof 
contra un o otro set di rhesusantigeen. Den practi- 
ca hendenan cu tin den nan celnan corra e D anti- 
geen tawordo considera como rhesus positief e res- 
to ta rhesusnegatief. E sistema di rhesus ta impor- 
tante pasobra den cierto situacion hendenan cu ta 
rhesusnegatief por cuminza produci antistof contra 
celnan corra rhesuspositief si nan hanya esaki den 
nan sanger. Esaki por pasa door di un transfusion 
di sanger pero e posibilidad pa esey ta masha chiki- 
tu na Aruba. 

Di mayor importancia ta cu un muher na estado cu 
ta rhesusnegatief y cu ta carga un yiu cu tin sanger 
rhesuspositief por cuminza produci antistofnan 
door cu e celnan di e yiu sa ta penetra den e circu- 
lacion di e mama. E D antigeen ta esun cu por sti- 
mula e curpa di e mama di mas fuerte pa traha an- 
tistof. E antistofnan aki ta drenta den e circulacion 
di e jiu y ta cuminza pone e celnan corra pega na 
otro. Ora cu e celnan pegá aki yega den e baso 
(milt) nan ta kibra. Dependiente di ecantidad di e 
antistof den e yiu e mucha por hanya un kibramen- 
to di e sanger cu por varia di leve te masha severo. 
(esaki por causa hasta cu e ta nace morto). Des- 
pues cu e celnan corra kibra un substancia geel ya- 
ma bilirubine ta wordo forma fey di e contenido; 
Si e concentracion di e sunstancia aki yega un cier- 
to nivel, danyo incurabel ta wordo haci na e cere- 
bro. E dokter na promer instancia ta purba di wan- 
ta e cantidad di bilirubine abou cu diferente reme- 
di. Si e ripara cu esaki no ta yuda anto e ora tur e 
sanger di e mucha ta wordo cambia pa sanger rhe- 
susnegatief. Antistofnan den su curpa no por reac- 
ciona mas cu D antigeen ariba celnan corra. Des- 
pues di tempo e mucha ta traha su mesun sanger 
rhesuspositief trobe pero pa e tempo ey e antistof- 
nan no ta haci danyo mas. 

E cambiamento di sanger aki di un baby ta 
wordo yama un wisseltransfusie. E ta un proceso 
cu un cierto peligro cu ne, pero e unico otro op- 
cion cu tin ta cu e mucha lo lanta un hende com- 


pletamente invalido o kens o hasta ta muri. Na 
1967 scientifico a logra traha un remedi yama Rho- 
gan (rho ta e nomber bieuw pa e D antigeen) pa yu- 
da preveni e sorto di miseria aki. E remedi aki mes- 
ter wordo duna dentro di 3 dia despues di parto y 
ta preveni cu e mama ta produci antistof D. 

Mayoria di biaha ta e segundo y siguiente em- 
barazo ta duna problema. Si una vez e mama a pro- 
duci antistof nada mas por wordo haci. Fuera di e 
2 sistemanan aki di clasifica sanger tin varios mas, 
pero eseynan masha poco biaha ta duna problema. 
E bloedbank na Aruba ta wordo teni den e hospi- 
taal. E verpleegsternan cu ta guia e asuntonan a- 
wendia ta zr. Reyes y zr. Courtar. Supervision ta 
actualmente den man di dr. van Maanen. Hende 
por duna nomber como vaste donor cerca un di e 
zusteman mencioná. Despues di tempo hende ta 
hanya un oproep pa un keuring cual ta consisti di 
un portret di pulmon, un chekeo medico y un stel 
di testnan den laboratorio den cual entre otro ta 
wordo controla algun funcionamento di higra, su- 
cu, algo di e rinyon y un test pa syfilis, un malesa 
venerico. 

E bloedbank mester di tur sorto di donornan pero 
en particular nan mester di donornan cu bloed- 
groep B y AB y di donor cu rhesus negatief (A,B,0, 
AB). 

E edad maximo pa bira vaste donor ta 60 an- 
ya. Esaki no kier meen cu un hende ariba 60 anya 
su sanger no ta bon pero cuenta mester wordo teni 
entre otro e tempo pa remplaza sanger ta mas largo 
cu cerca un hende hoben. E cantidad di sanger cu 
ta wordo tuma ta mitar litro. E donor despues di 
duna sanger ta hanya un koppie koffie y un bitter 
di cognac pa stimule. Tin señoranan cu ta mama 
di 8 jiu y cu ta duna sanger regularmente (esta 2 
bez pa anya) sin hanya problema. Pago en efectivo 
manera sa pasa na Merca no ta wordo duna. Na 
Merca ta conoci cu tin varios echamento di baina 
cu ta wordo haci cu esaki. Drogadicto burache di 
primeraclase etc. tá duna sanger pa hanya cen. Nos 
sa cu tin varios bebedonan di alameda y otro hen- 
denan cu biba fatal cu tin sanger rhesusnegatief, pe- 
ro nos no ta kere cu lo ta un ventaha pa cuminza 
duna hendenan sanger di e fulanonan aki. Pesey 
nos ta pidi pa cada un cu sinti su mes salud pa du- 
na nan nomber como donor, cerca e persona men- 
ciona. E sanger cu ta worde saká, ta worde rempla- 
za door di nos curpa. No tin ningun peliger pa e do- 
nor y e ta yuda un prohimo; por ta cu un dia e do- 
nor mes mester worde yuda. Toch nos ta hanja un 
gevoel di ripara ora nos weita cu mayona di donors 

na Aruba ta.hulandesnan (macamba) Unda nos 

amor pa nos baranca y su hendenan a keda????? 

E PRACTICA Dl 
AGRICULTURA 
NA ARUBA 

Door cu e desaroyo di Agricultura na Aruba 
ta un interes masha grandi pa nos futuro indepen- 
dencia, especialmente pa e independencia economi- 
ca di nos paisnan grandinan bisindario manera Ve- 
nezuela y Colombia, e redactor di TARAY a pidi 
AGROCO N.V. pa skirbi un serie tocante e practi- 
camento di Agricultura na Aruba. Nos ta cumpli cu 
e petishon aki, pa motibo cu nos ta prefera cu Aru- 
ba lo por mantene su mes den ramo di verduranan. 
Nos a pensa di hasi lo siguiente, nos lo skirbi tocan- 
te di un cierto cultura, por ehemplo komkommer, 
boonchi, promenton, tomati, etc. etc. 

Nos lo trata e tema di sembramento, tema di plan- 
tamento, snoeimento di mata, dunamento di ferti- 
lizante y combatimento di malezas y plagas. Un y 
tur por hasi preguntanan por escrito despues di ca- 
da serie of informashonan basa ariba boso expe- 
riensanan. cualnan nos nor discuti cada edishon si- 
quiente. Si bo warda tur e edishonan aki lo bo han- 
ja un boeki chiquito tocante di varios verdura cual 
bo por usa semper bai como bo boeki di consulta. 
Nos lo confia cu nos proposishon lo cai na boso a- 
grado y cu pa medio di esaki nos lo por yudabo pa 
cultiva bo mes un verduranan, e lo bai semper facil, 
pero sigi lucha y di un speranza positivo lo bo 
triumfa sigur den converti bo jardin den un succe- 
so.Nos ta deseabo di tur manera hopi paciencia y 
hasi hopi esfuerzo. Si en caso bo ta desea di hanja 
informashonnan mas extenso, bo por acudi libre- 
mente na AGROCO N.V. pa tur bo informasho- 
nan necesario. 

Hopi hende ta puntra pakiko nos ta cultiva 
nos mesun verduranan, e ta costa nos trabao, placa 
y toch e ta resulta masha poco. Nos pregunta na e 
hendenan aki ta: Kende sabi te qui dia nos lo por 
importa y quico e importashon aki costa nos? 

E no por sobrepasa di es manera cu verdura ta bira 
algo luhoso, a pesar esaki no mester socede cu nos 
verduranan ta wordu hunga entre politica, pasobra 
asina cu esaki socede nos no lo ta independiente 
mas. E ora nan lo hasi cu nos loke nan kier, door di 
nenga nos verdura. 

Tuma p.e. Israel, e prome tarea di e pais despues di 
su fundacion tabata I^a e estado para ariba su mes 


un pia den ramo di su provishon. (e prome necesi- 
dad pa bida). Pasobra bo mes lo pensa ta kiko lo 
pasa si en caso Israel lo bira independiente, cu su 
entrega na e paisan bisindario? Tur hende lo mester 
di contribui pa e meta aki, hasta e mUitarnan ta 
wordo acerca pa cultiva verdura entre e minanan a- 
riba e terenonan di Mina. Nada ta cera cu un mu- 
ralla, ladronicia di verdura ta wordo castiga severa- 
mente. 

Vandalismo no ta existi etc. etc. Nos akinan 
na Aruba tambe lo tin di hasi sacrificio, nos mester 
di I^a di comprende nos juventud cu hortamento 
o destruimento di plantashonan di verduras of 
frutas ta un daño pa nos mes. E tenedornan di ca- 
brito mester wordo castiga si e cabritonan destrui 
e matanan di otro hende, etc. etc. Pero si nosl^a 
e muchanan sinti AMOR pa nospatria anto logica- 
mente e problemanan cu nos tin awor lo wordo 
resolvi den futuro. 

Den e edishon di Juni di Taray, bo lo hanja bo 
prome les di verdura: 

TOMATI. 

AGROCO N.V. 



Revista TARAY kier a extende un cordial palabra 
di pabien na tur e tatanan di Aruba riba nan dia di 
fiesta y nos ta spera cu nan tur lo pase na un mane- 
ra ameno y agradable. 


(^rande ^St ore 

pa bo licores 
cerbez - 

refresco - ijg 

VIDA Y ESTUDIO 
EN CORTO 
DI 

SR. R. KAMPS 


Sr. Bernard G. M. Kamps a nace dia 18 di 
maart 1941 na Corsow. Despues di a caba H.B.S., 
el a studia na Rijks Hogere School voor Tropische 
en Subtropische Landbouw pa 3 aña y el a obtene 
e titulo di Ing. E1 a continua cu su specializacion 
den Scencia di Insecto y combatimiento di malesa- 
nan di matanan na Deventer y Wageningen (cu cen- 
tro di ^ricultura na Hulanda) pa 2 aña. Despues di 
a sirbi 2 aña den Servicio Militar di kwal el ta awor 
reserve Iste luitenant, el a bira plantage-manager 
na un plantacion di cacao y coco di 1500 ha. cu 
500 trahador (2aña). E1 a continua luego durante 2 
aña como cooperador Scientifico na stacion di 
prueba na Papoea y Nieuw Guinea (Australia), un- 
da e tabata experimenta cu verdura, specerijnan, 
koffie y thee. Pa cuatro aña largo e tabata advisor 
riba tereno di agricultura pa Oriente Lejano (China, 
Japon, Malaysia, Felipinas, Australia) y Israel pa un 
compania quimico grandi na Alemania (BASF) cu 
tin mas cu 120.000 trahador. Na september 1973 
el a bira accionista/director di Agroco N. V. y na fe- 
bruari 1977, accionista/director di Hydrocultivos 
Coros C.A. na Venezuela.. Fuera di tur eseynan e 
tin varios publicacion riba su nomber: 

1. Pepper nigrum (Papua, New Guinea ’65) 
100.000 exemplar. 

2. Cacao its pest and diseases ’71. 

250.000 exemplar. 

3a. Insecticidiel Research (General) 

b. LUPROSIL, conservative for rice and food- 
products. 

c. Insekticide BAS 2510. 

E tres bukinan aki riba a worde publicá na China 
Comunista pa e profesornan di universidad di Pe- 
king. 

4. Weedcontrol in Rice (1972) International 
weedcontrol conference in New Zealand 
( 50.000 copies). 



5. Onderzoek naar het effect van watermatten- 
in Aruba. West Germany, Vakblad voor de 
tuin 1974. 1974. 


Illl llll tlTIIIIIY 

Felicio den trance 

Felicio y Cecilia a sali pa di promer biaha hun- 
to. Luna tabata brUla cla na cielo y nan a kay sinta 
riba un banki bandi WUhelminapark y nan a keda 
mas di un cuarti ora sin bisa otro nada. 

Di ripiente CecUia a bisa: 

,,Bo ta pone mi pensa riba lama grandi”. 

Felicio a contesta: „ Bo ta hanja mi mes romanti- 
co, belenkiá y intrankilo?” 

Cecilia : „No, bo ta pone mi stoma bira”. 

Mayornan ta dicidi 

Felicio tabatin 38 aña caba y te ainda e no 
por casa. Tur mucha muher cu e trese cas, no ta 
kay na agrado di su mama. Un amigo a consehe pa 
e buska un chick cu ta parse su mama, tin mes 
smaak cu su mama etc. 

Ela busca y porfin ela topa e princesa perfecto, cu 
ta parse su mama. 

„Wel, su amigo a puntre: „Con a bay”? 

„A bay mescos cu bo a bisami, mi a hanja un mu- 
cha muher cu ta parse mi mama, papia manera mi 
mama, cana mescos cu mi mama, hasta cushina 
mescos cu mi mama y mi mama a bira loco cu ne”. 
„Wel,?” e amigo a puntra. 

„Cos a keda mes frega, awor ta mi tata no por wei- 
ta e muher ey ni pintá” 

En coneccion cu ultimamente Sr. Pedro Kelly 
(Charro) a worde nombrá como deputado y como 
cu e ta un representante di Noord. Taray a tene un 
entrevista cu su persona. Nos ta spera cu e trabau- 
nan di nos deputado nobo lo ta frutifero pa henter 
Aruba y pa Noord en especial. 


TARAY: Cual ta e motibo cu bo a drenta politica 
y pakiko ta riba lista di M.E.P. bo a bay? 

CHARRO: Na aña 1973 ora cu mi awordo acerca 
pa e Lider di M B.P. Sr. Betico Croes, y otro expo- 
nentenan di e partido, na prome instancia pamoti- 
bo di estudio mi no a accepta pa bai riba lista, ape- 
sar cu desde fundacion di e partido mi tabata perte- 
nece na e partido. Mi a participa na Sr. Betico 
Croes cu lo mi sigi contribui den tur forma cu mi 
por pa e partido, aunque cu mi no bai riba lista, pa- 
sobra e lucha cu M.E.P. ta hibando alcabo mi tin ne 
na pecho, esta lucha pa un “Status Aparte” pa Aru- 
ba, pa asina Aruba no participa den un federacion 
Antiyano. Despues di hopi combersacion Sr. Betico 
Croes a expresa cu mi contribuicion pa e “lucha” 
lo por ta mas grandi, si mi coopera y accepta un 
postulacion riba lista di M.E.P. pa eleccion di Sta- 
ten na 1973. Finalmente mi ta corda aindaexacto 
pa 12.05 di merdia riba e ultimo dia di entregamen- 
to di lista mi a accepta ta postulacion bisando: 

Betico, si acaso cu riba lista, mi contribucion por 
ta mas grandi pa realisacion di un Status Aparte pa 
Aruba, anto lo mi accepta”. 


PLAYA TRAOING 
CO. N.V. 

PA TUR ARTICULO 
TRAHA DIPAFEL, KARTON 
OF PLASTIC, JAMA NOS1 NOS 
LO NN SIRBIBO. 

__TEL 2787. TOMATEN8TRAAT 2. 



TARAY: Ki bo ta opina di e systema den pasado y 
e systema actual cu politiconan ta hibando? 
CHARRO: Antes e politiconan tabata insulta otro 
hopi personal. Desde cu M.E.P. ta den politica e 
systema a cambia y actualmente e atakenan perso- 
nal generalmente ta hopi menos compará cu antes. 
Maneho of actitud como politico mester wordo 
husgá of criticá y no e persona of su famia den nan 
bida priva. Actualmente mi ta considera mi ca mi 
ta activamente den politico mas tanto como un de- 
ber cu un kestion di gusta politica si of no. 

Dia cu un politico ripara cu e pueblo no kier e mas, 
e tin cu haci lugar pa otro hoben drenta politica cu 
si e pueblo kier y cu ta traha na interes di e pueblo 
pasina interes di e pueblo ta garantizá. 

TARAY: Segun cu nos por a scucha foi di e reu- 
nion nan di Parlamento cu ta riba bo iniciativa un 
mocion a wordo treci den Parlamento door di e 
fraccion di M.E.P. pa reserva un parti suficiente- 
mente grandi na Palm Beach y Arashi pa recrea- 
cion di e pueblo local. Cual ta e motibo di tal ini- 
ciativo? 

CHARRO: Si gobierno insular a sigi segun e mapa 
di destinacion pa e terenonan na Palm Beach anto 
lo a keda na Palm Beach esta di Hotel Holiday Inn 
bai suid solamente dos caminda pa jega laman esta 
un caminda di 10 meter y otro di 15 meter han- 













cho. Pa mi esaki tabata inacceptabel. E mester par- 
ti di nos Beach no por wordo usa solamente pa tra- 
ha hotel, mientras cu e cantidad di turista nan cu ta 
bai landa ta hopi menos cu e cantidad di hende nan 
local cu ta bai landa. Gobierno no unicamente mes- 
ter tene cuenta cu amplificacion di e base financie- 
ro economico sino tambe cu e aspectonan social. 
Principalmente si nos ta considera e mentalidad di 
nos pueblo, fundeshi di e progreso di nos industria 
di turismo, e pueblo mester por haya oportunidad 
di tin contacto cu e turista nan na Beach tambe. 
Den e mesun mocion a wordo proponi' pa traha un 
centro di recreaccion pa e pueblo pa suid di Hotel 
Concord riba un tereno di mas cu 100 m. hancho, 
cual plan D.O.W. ta trahando riba dje. 

TARAY: Kico bo ta opina di e politica di otro par- 
tidonan politico? 

CHARRO: Pa saca probecho politica P.P.A kier 
actualmente un Aruba Soberano, pero esaki ta sola- 
mente un pa camufla pa haya votos ya cu mayoria 
hopi grandi di e pueblo a vota den e referendum pa 
independencia pa Aruba. E hecho cu P.P.A. a co- 
opera cu Sr. Juancho Evertsz di N.V.P.-U. pa saca 
e partido di mas grandi di Aruba esta M.E.P. cu 5 
asientos den Staten for Gobiemo Central y pa P. 
P.A. mes drenta Gobierno Central cu solamente 3 
asientos den Staten, ta demostra cu nan no ta kere 
den un Aruba Soberano, pasobra ta den un federa- 
cion so esey ta posibel, esta un partido menorita- 
rio di Aruba ta goberna y e partido mayoritario ta 
wordo saca afor. 

R.U.B.A.: Un independencia planificá por tasin li- 
mite di tempu pa realisa e independencia pa Aruba. 
Ki ora e pueblo ta suficientemente prepara pa rici- 
bi su independencia, ora Aruba ta un paraiso? Ora 
cada ciudadano tin un of mas cas di algun piso etc. 
Door di hiba un bon gobernacion M.E.P. automati- 
camente lo prepara nos pueblo di Aruba pa ricibi 
su independencia cual ta garantisa un mehor porve- 
nir pa e pueblo. 

Encuanto A.V.P., nos ta weita cu e partido aki ta 
sigui boga pa lazonan cu Hulanda, mientras cu Hu- 
landa mes a rechaza esaki na diferente ocasion; 
pues nan kier lucha pa algo cu no ta realisabel. 
M.L.A., te ainda no a duna un splicacion di kiko ta 
su meta riba tereno estatal. 

TARAY.Ta casualidad of bo tabatin algo di haci cu 
e hecho cu awor nan ta asfaltando e caminda pa 
bay Malmok. 

CHARRO: Wel semper mi a defende e causanan di 
Noord y semper mi a haci remarcas riba e mal esta- 
do di e camindanan. Awor como deputado, lo mi a 
sigi haci tur mi esfuerzo pa realiza mas projecto pa 
nos pueblo y henter Aruba. 



Charro Kelly tabata activo como entrenador di 
team di volleyball na Noord den su juventud. 


TARAY: Como deputado, concerni cu Telefoon- 
dienst, con bo ta mira e situacion di telefoon na 
Noord? 

CHARRO: Noord ta e districto cu tin menos co- 
municacion telefonico cu tur otro districto. Nos ta 
bay haci tur nos posibel pa drecha e situacion aki 
den corto tempo, esta den 1 aña y algun luna. 


Pa un bon cuminda, 
pasa na 

NUEVACHIIMA 
BAR RESTAURANT 

Wilhelminastraat 62 Tel.2821 

Oranjestad, Aruba N.A. 

Di bo gran am^o 
Manuel Chu. 

VITAMINAS 


Di hopi malesanan cu promer aya nos tabata 
kere cu nan a wordo ocasiona pamicrobionan, nos 
sa awor cu ta pa falta di vitamina den nos nutri- 
cion. Door di usa e nutricion exacto por evitacier- 
to malesanan. Mayoria di e vitaminanan ta bini di 
matanan, algun ta bin di animalnan y algun di solo. 
Nos conoce vitamina A, vitamina B vitamina C y 
vitamina D. Aunque cu tin hopi mas sorto di vita- 
mina nos lo limita nos mes na e cuatro vitaminanan 
aki. Como nan ta sina importante pa nos salud Ta- 
ray a dicidi di trata nan pa nos lectornan. 

VITAMINA A 

Vitamina A ta indespensabel pa nos celnan. 
Falta di e vitamina aki por causa danjonan na bo 
bista y te hasta por causa, cu bo ta bira ciego. Si bo 
malesa wordo descubri na tempo ainda tin salba- 
cion. Pero e mihor manera pa evita e malesa aki ta 
pa come mas y mas berdura. 

Na anja 1900 e oculista (dokter di wowo) Japones, 
Mori a bin Alemania pa specializa su mes. E1 a tre- 
ce cu ne un rapport over di un malesa di wowo cu 
na Japon ta wordo yama „Hikan” cu ta secamento 
di e hoomvlies (blanco di wowo) serca mucha. E 
malesa a wordo constata serca mucha di 1 - 5 anja 
cu ta sufri di diarree. Hopi ta muri of ta bira ciego. 
Azeta di bacalao tabata bon remedi. Mori a kere 
cu ta falta di vet ta ocasiona e malesa. 

E1 a jega serka di e berdad sin por a descubrié. Esa- 
ki a toca Bloch na Dinamarca na 1920. 

Bloch tabata dokter den un weeshuis. Den tempo 
di guerra Dinamarca a exporta un cantidad di man- 
teca pa Inglatera y tabata tene solamente e resto in- 
ftiior. E weeshuis ta parti den dos afdeling cu li- 
deman apart cu nan mes opinion. De e sala A e mu- 
chanan ta haya papa, y ^an cu lechi en polvo. Den 
e sala B nan ta haya papa y pan, cu e res- 
to di lechi inferior. Solamente den e sala 
aki e muchanan ta haya malesa na wowo. 
Dunamento di azeta di bacalao tabatin 
un efecto positivo. Pero e muchanan no 
tabata crece, hopi. Bloch tabata na haltu- 
ra di e pruebanan cu djaka door di RB“." 

Qrllum na Estados Unidos. Door di su 
pmebanan el a conclui: Tin algun sorto 
di vet cu ta indespensabel pa mucha pa- 
sobra nan tin algo necesario pa crece- 
mento 

Eigenlijk vitamina A no ta un vita- 
mina den e sentido di definicion. Un vi- 
tamina ta un elemento necesario pa nos 


curpa cu no ta wordo traha door di nos curpa. 
Retinol (un vitamina A) si por wordo traha den nos 
curpa. Pero pa esey e mester hayacaroteen, cuale- 
lemento ta wordo usa na traha door di animalnan. 
Kier meen cu nos por haya retinol solamente si 
produktonan di animalnan ta den e cuminda di 
hende. P.e. lechi, webo, higra. Cerca mayoria parti 
di humanidad cu no ta wordo nutrifica suficiente- 
mente e produktonan aki no ta bin den nan cumin- 
da. Lechi di baka y webo ta algo gewoon den nos 
comunidad industrial. Un mama pober of un po- 
ber agricultor no por permitinan esaki. Tin un e- 
xepcion: lechi maternal pa e baby. Di otro banda 
caroteen, ademas di ta den lechi y webo tambe 
den blachinan berde, fruta geel y corra y den wor- 
tels. Pero nan mester wordo comi tambe. Esunnan 
cu ta di opinion cu hende automaticamente ta co- 
me tur cos cu e mester ta equiboca. Pasobra come- 
mento insuficiente di caroteen ta ocasiona 80 - 
100.000 mucha ciego pa anja. Y esakinan den tera- 
nan basta fertil manera India, Indonesia y Filipinas. 

Den algun caso Dios ta yuda tambe. E habitante- 
nan di Africa del oeste ta usa e olie cora di coco pa 
pone riba cuminda. Nan por haya algun malesa, pe- 
ro nunca falta di vitamina A, pasobra e olie ta con- 
tene masha hopi caroteen. Tin masha poco, lugar 
unda hende no por haya vitamina A, solamente den 
casonan excepcional manera guerra, inundacion y 
secura. Sachel na Afrika y Bangladesj na Asia ta 
dos ehempel. Den e anjanan cuarenta (i- 1940) e 
hendenan a logra frabrica vitamina A den laborato- 
rium. E ta wordo produci na gran escala, pero esey 
no kier meen cu e ta bay unda e mester bay. Esta 
e teranan cu tin hopi necesidad. Retinol ta algo sin 

E CENTRO Dl JARDIN NA ARUBA 


Nos tin tur sorto di fertilizer pa bo matanan di jardin, berduray matanan di fruta. Ademas nos tin un 
gran surtido di potchi, materos pa colga, floman seco, matanan pa adomo, potchi di klei (homá), her- 
met chikito, insecticida, baki di plastico pa mata cu un sistema automatico pa awa. 


AGROCO 


ta bo adres tambe pa: control di pis-pis, saminamento di awa y tera, control pa mata jerba pa industria 
y casnan privá, hacimento limpi di matanan di coco, landscaping (paden y pafor), drechamento di jar- 
din, sistema automatico pa awa den jardin y tambe pa tur conseho riba tereno di agricultura, horticul- 
tura y flornan. 


Pa mas informacion pasa na 


Dakota Shopping Center 
Tel:4389 


Nos lo ta contento pa sirbibo!! 

□■□■□■□■□■□■□■□■□■□■□■□■□■□■□■□■□■□■□■□■□■□■□■□■□■□■□■□■□■□■□■□■□■□ 

Beurs en 
Nieuws— 
berlcliteii 

BACHSTR. 6 
ABONA AWE MES 



D1 BO AMIGO 

NICHO TROMP 


smaak y ta wordo agregá na mai^arina. 

Kiko ta pasa si bo falta vitamina A. Door di ha- 
ci proef cu bestianan hendenan ta logra haya sa ho- 
pi. Si nan abstene e bestianan di vitamina A nan ta 
mira hopi cambio. E vitamina ta indespensabel pa 
crecemento (promer aya nan ta yame vitamina pa 
crece). Tambe e ta bon contra infeccion . E ta hun- 
ga un rol importante pa fertUidad di homber y mu- 
her. Tambe pa falta di vitamina A e embryo por na- 
ce mancaron. Tambe falta di vitamina ta ocasiona 
un malesa na wowo cu nos ta yama „nachtblind- 
heid”. Un persona no por weita ora cu luz ta flauw. 
Un mucha tin miedo of ta trompica; un solda na 
warda no ta mira, un piscador ta perde direccion 
anochi, un chauffeur por causa accidente. Algo mas 
peor ta cu nos hoornvlies ta seca. Na Java e hende- 
nan tin e costumber di sera un mucha cu ta nacht- 
blind den cauch’i galinja. (pasobra galinjanan tam- 
be ta nachtblind). 

Con nos por evita e malesanan aki: Manera nos a 
scirbi caba door di come berdura, fruta y azeta di 
bacalao. Tambe e comemento di wortel ta bon pa 
haya vitamina A Awor hasta bo por cumpre den 
botica. 

Vitamina D. 

Vitamina D por wordo traha den situacion op- 
timal den curpa humano. Pero como cu no ta sem- 
un ser humano ta biba den situacion optimal mes- 
ter duna e vitamina aki door di nos cuminda prin- 
cipalmente azeta di bacalao. Si nos tin falta di vi- 
tamina D nos ta haya un malesa cu ta conoci como 


Rachitis tambe na ta yamele , 4 nalesa Ingles”). 

Segun algun escritornan e promer autornan cu 
a describi Rachitis tabata Homerus y Hippocrates 
(for di tempo di e griegonan biew) Interesante tam- 
be ta loque e historiador griego Herodotus a scirbi. 
E1 a bay investiga e craneonan (schedels) di e Per- 
sianan, y Egypcionan cu a muri riba campo di ba- 
taya. E craneonan di e Persianan tabata frs^il y ta 
kibra lihe mientras esunnan di e Egypcionan taba- 
ta duro y diki y no ta kibra facU. Herodotus ta ke- 
re cu ta pasobra e Egypcionan semper ta camna 
cabez sunu den solo y e Persianan semper ta tapa 
henter nan curpa y nan cabez. 

E promer discripcion claro di symtomanan di 
Rachitis nos ta haya serca Soranus di Ephesus. Den 
un buki cu ta trata malesanan serca hendenan mu- 
her e ta lanza e pregunta pakiko muchanan Roma- 
no tin hopi afwijking asina nan curpa manera un 
lomba corcobia y pianan cu ta dobla den nan heup. 
Su declaracion tabata cu e muchanan aki ta sinta 
muchu riba floer di piedra friu y nan curpa (weso- 
nan) tambe ta bira friu. Laga nos ban wak cua ta e 
malesanan mas importante cu ta bini door di Ra- 
chitis: Nos lo limita nos mes na e afwijkingen na e 
skelet, pasobra eseynan ta mas liher pa mira, pero 
nan no ta e uniconan: 

1. na lugarnan unda tin crecemento liher, p.e. den 
e wesonan largo (pjjpbeenderen) y na e conec- 
cion di ribchinan na e weso di pecho tin hin- 
chamento. 

2. E wervelkolom por ta bira dilanti patras of di 
banda. 



MIRA BON 
Y ALAVEZ 
MUSTRA BON 

3. E wesonan largo por wordo disfigura ora tin pe- 
so riba nan p.e. X y O benen. 

4. E wesonan di e craneo ta moli y hincha, e sera- 
mento di e fontanelnan (den e craneo di un ba- 
by) ta poco poco, e cabez ta grandi y vierkant. 

Final di siglo 19 nos a yega mas serca di e resolu- 
cion di e problema. Na 1890 Palm a discribi unda 
Rachitis ta aparece na Inglatera y unda den otro 
partinan di mundo. E1 a concludi cu luz di solo tin 
un efecto grandi contra Rachitis. Na 1916 e dokter 
Suiso Roblier a scirbi cu e luz di solo den e mon- 
tanjanan halto tin mesun bon efecto riba Rachitis 
cu riba tuberculose den weso. 

Na 1919 Huldchinsky a logra cura algun mucha cu 
ta sufri di Rachitis na Berlin door di bestraal nan 
cu luz di solo. Tambe mester menciona cu e medi- 
conan Hess y Steenboek na anja 1925 a propa cu e 
straalnan ultra-violet di solo ta cambia ergesterol 
(un vet den nos curpa) den vitamina D. 

Falta di vitamina D ta un problema pa salud? 
Rachitis ainda por ta un problema di salud, pa mu- 
chanan y e ta aparece especialmente den paisnan 


menos desaroya. En general nos mester bisa cu ma- 
lesanan a consecuencia di vitamina D no mester a- 
parece den anja 1977. Principalmente den nos pais. 
Aki tur dia nos tin solo. 


Stranjo ta cu varios hende na India y Pakistan 
ta mustra malesanan a consequencia di falta di vita- 
mina D. Nan nutricion no ta suficiente, nan ta bi- 
ba den barionan skur unda tin poco rayo di solo ta 
penetra y nan ta tapa full nan curpa. Na anja 1974 
JL«Hautvast a haci un biaha di estudio pa Tunesia. 
E temperatura ta halto, mas di 40 C, tabatin hopi 
solo. Toch el a mira un baby di 8 luna, completa- 
mente lora den panja cu symtomanan di Rachitis. 
Si e baby tabatin un man of un pida cara pafo di e 
panja kizas lo e no a haya Rachitis. E mucha ta de- 
be su malesa na e moda di bisti di e pais. 


Algo interesante pa sa tocante vitamina. 

Door di herbe un cuminda hopi vitamina C ta 
bay perdi. Pesey nos no mester laga berdura, lechi 
y batata cushina muchu hopi. Cuminda cu a bira 
friw y despues worde keintá di nobo no ta conte- 
ne casi ningun vitamina. Tambe ta bon pa sa cu vi- 
tamina C ta los op den awa; pesey no herbe berdu- 
ra y batata cu muchu awa! 

Vitamina E tin hopi influencia riba fertilidad. 
Den nos cuminda diario tin bastante. Vitamina K 
ta bon pa paramento di sanger (stolling). Principal- 
mente tomati ta contene hopi vitamina K. Tambe 
tin bacteria den nos curpa cu por traha vitamina K. 


Aki ta sigi un lista di frutanan tropical y loque nan ta contene. 
mg milligram 0,001 gram 



caroteen (mg) 

vit. C. (mg) 

eiwit (g) 

calcium (mg) 

hero (mg) 

mango 

11 

210 

4 

60 

2 

tomati 

9 

390 

20 

120 

10 

papaya 

6 

560 

4 

190 

5 

apelsina 

1 

330 

0 

23 

2 

ananas 

0,3 

170 

5 

130 

4 

KXPEL DI ALTO VmA TA CELEBRA SU 
HUBILEO Dl PLATA 


Dia 25 di mei 1977 ta 25 anja pasá cu Mgr, 
A. van der Veen Zeppenfeldt a bendiciona solem- 
nemente kapel di Alto Vista, cu a worde trahá riba 
e fundeshi of mehor bisá riba e lugar camina Do- 
mingo Antonio Silvester na 1750 a traha e promé 
kapel di piedra. 

I mescos manera e promé kapel segun un de- 
daracion di pader Paulus Algamesi pa e mes a wor- 
de consagrá na Reina di Stmo. Rosario, asina e ka- 
pel di awor tambe ta dedicá na Maria Reina di 
Stmo. Rosario. 

Pa motibu di e hubileo mi kier conta historia 
di trahamento dje kapel nobo mas o menos, mane- 
ra mi a tende foi boca di esun, kende a tuma e ini- 
tiativa pa lanta’e. 

Laga nos cuminza na anja 1943, e di tres anja 
di guera mundial; pader A.J.C. Roghmans, actual- 
mente pader di un hospitaal na Lindlar na Alema- 
nia, tabata pastoor di Noord. E tabata hoben ain- 
da, 39 anja di edad, i un homber cu sintimento so- 
cial i un curazon habri pa hubentud. 

Riba si initiativa Club Don Bosco a worde tra- 
há como centró social i huvenil di parokia. Df. Wa- 
chi Tromp a trah’e. 

Diadomingo 11 di juli 1943 Club Don Bosco a wor- 
de bendiciona i a habri su portanan pa hubentud. 
Dia 15 di september dje mes anja Mgr. Verriet a bin 
instalá den e Club nobo promé grupo di Verkenner 
Catolico di Noord. E groep aki a hanja como patro- 
no St. Dominicus i Remigio Frank tabata su hop- 
man. Tres patrouille a worde instalá. 

Dia 27 di november tabata tin Promé S. Co- 
munion na Noord; e 80 muchanan, cu lo ricibi, a 
reuni den Club Don Bosco i for di dje nan a sali na 
paar pa misa. Dr. Dussenbroek a regala tur e mu- 
chanan un boenita diploma di Promé S. Comunion. 

Dia 2 di december atardi 5 or na ora di ala- 
banza Mgr. Verriet, kende a confirmá muchanan di 
Noord un diá promé, a instalá solemnemente e pro- 


mé 7 miembronan di E.K. (Eucharistische Kruis- 
tocht), mientras den e mes ceremonia 12 mucha- 
muhé a worde aceptá como Voorwachter. Caba tur 
hende a bai Club Don Bosco pa pasa un poco ora 
placentero. Wel durante e mes anja 1943 pastoor 
Roghmans a acerca Sra. Francisca Henriquez-Laclé 
di Playa, mehor conoci como “Shon Kita’’, paha- 
bri un school di cose na Noord. 

Dia 9 di januari 1944 Shon Kita huntu cu Sra. 
Maria Tromp di Arendstraat, Madiki a cuminza den 
Club Don Bosco un “eenvoudige huishoudschool’’, 
camina mucha muhernan, kende a kita school, por 
a sinja cose i cushina. 

E huishoudschool aki tabata esun di promé di 
Aruba i el a habri cu 21 mucha. Asina Shon Kita a 
cuminza su trabao na Noord i su binimentu aki lo 
bira pa Noord i henter Aruba un bendicion. 

E no tabata kier duna e muchanan les so, e no 
tabata kier ta un maestra di nan so, pesey el a mun- 
stra su mes manera un mama. EI a organisa e mu- 
chanan bao di nomber di Don Bosco-groep i a ofre- 
ce nan wega, deporte i hopi otro sorto di distrac- 
cion. Asina nan a dicidi na luna di oktober 1946 di 
tene un buitendag na Alto Vista cu e intencion spe- 
cial di bai busca piso dje kapel bieuw. Sra. Maria 
Eckmeyer i Faustina Britten, mas conoci i custumá 
cu Alto Vista, a bai huntu cu nan pa munstra nan e 
piso. Ora nan a j^a na e lugar, nan a hanja den pie- 
dranan dje piso un prenchi di La Birgen hincá den 
un bleki cu dos bela i un poco di flor bibu, como 
senjal cu ainda hendenan ta bishita e lugar pa reza. 
Una bez e la mira e lugar, Shon Kita tabata tin un 
deseo mashá grandi pa traha algo aja, maske ta un 
pilá cu un imagen di La Birgen riba dje, como un 
recuerdo di e lugar bendicioná camina e promé sa- 
crificio di misa a worde ofrecé na Aruba. Pesey el a 
plama i a cuminza un accion pa recohe cens pa rea- 
lisa su plan. 

Pa e doel el a organisa un picknick na Plantage 


n & R consiinii 

PA TUR BO TRABAUNAN Dl CONSTRUCCION Y REPARACION. 

PA MAS INFORMACION ACUDI SERKA NADI SEMEREL 

Tromp, cu a worde bishita pa hopi hende. I unabez 
e plan pa traha algo na Alto Vista a hanja mas pu- 
blicidad, hopi hende di henter Aruba kier a duna 
nan cooperacion. Por ta cu un di e motibunan di 
nan bon boluntad tabata gratitud cu Aruba a keda 
gespaar den guerra. 

1948: Tur diadomingo hopi hende tabata bai 
na lugar di kapel pa reza pidi Mama La Birgen juda 
nan realisa nan plan pa traha un kapel eynan. Hun- 
tu nan tabata reza nan rosario. Un collect a worde 
pasá cu un ermbos, riba cual tabata skirbi: “Juda 
pa traha un kapel”. Cada bez un f.50,— á f.60 a 
worde ricibi. 

1949: Tabatin un fondo caba di f.3000,— i 
cu accionnan chikitu nan tabata aumenta e fondo. 

Un commission a worde formá i e siguiente 
personanan a bira miembro di dje: Shon Kita Hen- 
riquez, Maria Tromp, Maria Eckmeyer, Nicasio Far- 
ro, Rey Farro, Chapin Figaroa, Remigio Frank i Ni- 
casio Semeleer. 

Dia 16 di september 1949 Shon Kita a skirbi 
su promé carta pa Mgr. Zeppenveldt pa pidi su a- 
porbacion. Pastoor A. van Weerelt, kende a sigui p. 
A. Roghmans na sept. 1945 como pastoor di 
Noord, tabata curasha miembronan di Commission, 
pero Mgr. Zeppenveldt a munstra su mes poco 
sceptico. Ora un dia Shon Kita a bai papia cune, el 
a bis’e: “Pa cabritu boso ta traha e capilla.” 

1950: E fondo a crece bira f. 5000,—. Awor 
Shon Kita a bai informa prijs di un imagen di La 
Birgen basta grandi como Reina di Stmo. Rosario i 
e mes a bai Hulanda na Venlo pa mira e concepto- 
nan i pa duna e artistanan di Firma G. Linsen con- 
seho. 30 aug. 1951: E imagen a jega na Aruba i pa- 
sobra e kapel no tabata trahá ainda, nan a poné den 
misa di Noord. 

Sr. van der Schuit a traha mapa di kapel i te 
tres bez Shon Kita a bai cerca Mgr. Zeppenfeldt na 
Corsouw cu e mapa pa pidi su aprobacion. Ma cada 
bez algo mester a worde cambia. Riba e promé ma- 
pa e kapel tabata sin porta i esaki Mgr. no tabata 
hanja bon. Ma porfin el a bisa: “O.K. Trahé manera 
boso tahanja bon.” 



Niño Hesus tambe ta woijde coroná pa Pastoor Bur- 
gemeester cu un corona di oro 25-Ó-’57. 



Prome aniversario di school di cose na Noord, 8 ja- 
nuari 1945, bau guia di Sjon Quita y Maria. 


Muebleria TU HOGAR 



NA DAKOTA 


Pa menes cu Fls.3400,- nos ta muebla bo cas completol!!!!!! 

V. d^Veen Zeppenfeldt, e prome y unico Arubiano cu a bira sacerdote ta jegando kapel pa bendicioné, 



Hopi hende a asisti na e bendicionamento di e kapel. Nos por nota cu no tabatin caminda, ni cura, ni banki ey 
bandanan. E kapel di Alto Vista en berdad tabata, ta, y lo keda e sitio di oracion di Aruba, caminda hopi hende 
ta busca nan refugio, serca Reina di Santisima Rosario pa nan hanja speranza y consuelo. 

Dia 19 di maart 1952, riba fiesta di San Hosé, 
Mario Laclé, ruman di Shon Kita, a cuminsa cu tra- 
hamento di kapel. 

Girigorio Franken, casá di Seferina cu actual- 
mente ta cuida kapel, a coba fundeshi i a hanja den 
e fundeshi bieuw un renchi di orea di oro di indian. 
E1 a warda esaki bon i mas despues el a If^a traha 
renchi di dede cu e prenda den dje. 

Trahadornan di kapel tabata traha tur dia dos 
ora extra sin pidi pago, mientras Chapin Figaroa a 
trece tur dia an of dos drum di awa por nada. 

Promé cu kapel a habri hopi hende a juda riba 
nan diasabra liber pa hala e piedranan grandi foi ca- 
mina i pa drecha camina pa bai kapel. E trabao aki 
a worde organisa pa Feliz Garrido, casa di Anna La- 
dé, ruman di Shon Kita. 

Dia 23 di mei 1952 kapel a bin cla; no tabata- 
tin transhi di piedra rond di dje ainda, ni banki di 
sinta pafor den curá. Solamente 4 banki tabatin 
den kapel, banki bieuw for di kapel di San Pedró 
Hospitaal. E kapel mes a bin cla i dos dia despues 
caba Mgr. van der Veen Zeppenfeldt a bin bendi- 
cioné bao di un interes enorme di henter Aruba. 

Atardi 4 or nan a bin busca imagen di La Bir- 
gen na misa di S. Anna, poné riba un Cadillac ha- 
bri, bai Alto Vista cune. Ora e auto a jega riba seru 
di Alto Vista, 12 hombernan, dos di cada parokia a 
carga e imagen hibé pa kapel, den un procesion lar- 
gu di Welp, muchanan di school, bruidchi, miem- 
bronan di E.E. i Congregashi di Noord, S. Cruz i 
Paradera, tur bisti' na blancu. 

Banda di 5 or Mgr. Zeppenfeldt a jega den compa- 
nia di su secretario p. N. Erkamp, pastoor C. Gallé 
di Noord i pastoor J. Burgemeester di Oranjestad, 
a bendiciona e kapel solemnemente i spierta pue- 
blo di Aruba den su predicashi mas despues pa ke- 
da fiel na su fé den Christu i na su amor pa Mama 
Maria. Asina e deseo di Shon Kita a worde realisa 
25 anja pasá. Dia 24 di november 1954 imagen di 
La Birgen di Alto Vista a worde coroná den Wilhel- 
mina Stadion cu un corona di oro dorna cu 78 pie- 
dranan precioso. Henter pueblo Arubano a contri- 
bui pa duna nan Mama su corona. Tabatin hende 
pober, cu no tabatin placa pa duna,pero cu a ofre- 
ce nan trouwring di oro of otro prenda, cu tabatin 
hopi balor pa nan. Pa tur hende lo por mir’e bon, e 
corona a pasa tur parokia i a para den tur misa un 
diadomingo. Balor dje corona ta f. 4.500,— i ta tra- 
há pa e artista Bob Anink di Blaricum, ruman di 
pader B. Anink, cu tabata pastoor di Noord 1956 - 
1960. Dia 25 di mei 1957 Niño Hesus tambe a han- 
ja un corona di oro. Pastoor J. Burgemeester cu a- 
sistencia di pastoor Anink, p. B. Fick i p.C.v.d. 
Looy a haci e ceremonia den kapel di Alto Vista, 
den presencia di mashá hopi hende. 

Ora kapel di Alto Vista tabata existi 12 anja i 


mei nan a traha e transhi di piedra blanco rond di 
dje i nan a traha algun banki den su curá. 

Tur luna riba dia 25 miembronan di Confradia 
di La Birgen di Alto Vista tabata bishita e kapel i 
regularmente hende di tur parokia ta bai eynan pa 
reza i recomenda nan intencionnan. 

Ultimo diez anja pastoor di Noord ta haci un 
sacrificio di misa den kapel tur diahuebs 5 or. 

P.L.v.d. Vaart o.p. 



Shon Quha, promotor pa construi Kapel 
di Alto Vista. (den centro) 

















RECETA 


Kesito (Quesillo) 

E receta aki ta j^a pa 4 persona. 

8 webo fresco. 

2 cup di suku. 

1 bleki (14ozs) di lechi condensá (Na lugar di 1 ble- 
ki lechi condensá y 2 cup di suku por usa 1 hle- 
ki lechi condensa cu suku). 

2 cuchara di vanilla. 

2 dop di rum. 

h cup di suku (pa kima) 

2 cuchara di awa. 

Preparacion: 

1. Bati e webonan mas o menos 5 minuut. 

2. Pone e suku aserka y batié te ora e mansa bira 
diki y airoso. 

3. Pone e lechi aserka y batié. 

4. Pone e vanilla y e rum aserka. 

5. Strooi e cup di suku den un panchi cu bom di- 
ki. Pone awa j^erka y laga e suku dirti. Keinta e 
suku riba un vlam chikito te ora un scuma apare- 
ce riba caramel. 

6. Basha e mansa di webo riba e caramel y keinta 
tur cos pa 3/4 cuarti ora au-bain-marie te ora e 
pudding bira duro. 

(au-bain-marie ta: bo ta hinki e pudding den un 
komchi kwal ta worde keinta den un wea cu a- 
wa. Pues e pudding no ta worde keintá directo). 
Por pone caramel tambe den fomo (temp. 350 - 
450 f.)’ pa 3/4 cuarti ora. Pone e tapa di e pan- 

chi un tiki schuin. 

7. Bira e kesito riba un skaalchi di glas. E caramel 
ta keda mescos cu un saus su rond. Si kier dre- 
cha e kesito un tiki por dorne cu fruta frances. 


PALM BEACB 
SELF SER7ICE 

Full airecondicionado 

Fa Pa tur comestibel di calidad fresco, berduraurm 
etc. na prijs barata, pasa na 
PALM BEACH SELFSERVICE 
Den pueblo di Noord 
Tel .1189 




Carniceria 


Eman 

Estrella 


Travel 

Rb tur sorto di carni,porkchop, galiña. 


Bureau 

sparerib y tur sorto beleg. 


BO KIER BIAHA BON Y COMODO. 

Rasa semper na 

CARNISERIA LA ESTRELLA 


HASI EMAN TRAVEL BUREAU UN BISHITA. 

situa na klipstr. lO.patras di Botica del Pueblo. 


EMMASTRAAT 1 

HO^OSGOPO 


CAPRICORNIO 22 DEC. -19 JAN. 

Mal influencia den e prome parti di e luna a- 
ki. Den e segundo parti bo lo bolbe recupera di e si- 
tuacion confuso. Ta bon, na e momento aki pa re- 
nuncia e realizacion di un proyecto nobo pa con- 
centra bo mes ^iba bo salud. 

ACUARIO 20 JAN. -18 FEBR. 

Bo relacionnan lo ta agradable. Ta posibel cu 
lo presenta un negoshi cu bo lo tin cu accepta me- 
sora, ya cu e lo dunabo bon fruto. Desarolla bo e- 
nergia y prepara un plan nobo cu lo resulta decisivo 
pa bo. 

PISCIS 19 FEBR. - 20 MAART 

Interesante lo ta e inversionan y proyecto- 
nan a largo plazo. Asina bo por recupera di e per- 
didanan den pasado. Lo ta consejabel pa mantene 
bo wowonan bon habri y no confia ciegamente den 
tur cos. 

ARIES 21 MAART - 19 APRIL 

Practica e asuntonan mas importante den e 
prome parti de luna aki. Scucha e consejonan cu 
un amigo sincero lo dunabo. Tenebo calmo y no 
busca pleito cu ancianonan o cu bo familia. Bo sa- 
lud ta perfecto. 

TAURUS 20 APRIL - 20 MEI 

Bo plannan ta casi kla pa realizacion. Duna 
mas dedicacion na bo trabow. Lo no tin molestos 
y distraccionnan, e luna aki lo ta un luna sereno 
den cual bo por hacibo valioso y realiza importan- 
te progreso den asunto financiero. 

GEMINI 21 MEI - 20 JUNI 

Den e prome parti di e luna aki bo mester tin 
prudencia. Bo lo tin cu enfrenta un gran cantidad 
di trabow, cu ta parce bo pisa door di e tantisima 
molestianan y dificultadnan cu lo aparece. Tenebo 
calmo y asina bo ta logra domina bo mes. 


CANCER 21 JUNI-22JULI 

Cuidow cu e cartanan cu bo lo risibi, especial- 
mente despues di dia 17. No responde den forma 
impulsivo y den un estado di agitacion. Un proyec- 
to lo transforma bo vida den futuro y lo bo tin al- 
gun momento di incertidumbre. 

LEO 23 JULI - 22 AGOSTO 

Si bo kier obtene exito den e luna aki, bo 
mester actua den sentido comun. No stop cu un 
trabow cu ya bo a principia. Den asuntonan finan- 
ciero lo bo progresa den un forma satisfactorio. Bo 
lo tin apoyo di un persona cu tin influencia. 

VIRGO 23 AGOSTO - 22 SEPT. 

Lubida e dificultadnan cu ya bo a vence. En 
todo caso nan tabata un otro experencia util pa bo. 
Bo por confia ariba bo colaboradoman y establece 
mas relacionnan agradable cu bo jefenan. Exito den 
asuntonan comercial. 

LIBRA 23 SEPT. - 22 OKT. 

Den transcurso di e luna aki lo occuri hopi i- 
deanan original for di bo mente. Un persona impor- 
tante ta interesa den bo plannan y esaki lo ta util 
pa bo. E mehoracion di bo relacion amoroso lo ta 
bon pa bo harmonia. Bo number ta 87. 

SCORPIO 23 OKT. - 21 NOV. 

Bo lo goza di bon influencia y relacion util y 
cordial cu personanan influyente. Tin suerte pa bo 
den compra y venta di tereno y cas. Un asunto im- 
portante lo tin un conclushon positivo. No actua 
cu hopi ligereza. Bo lo sintibo un tiki malo. 

SAGITARIO 22 NOV. - 21 DEC. 

Poco, poco lo bo bolbe recupera bo seguridad. 
No lubida bo obligacionnan y compromisos cu bo a 
haci den e luna cu a pasa. No renuncia na bo inde- 
pendencia cu ta valioso y necesario pa bo. Tempo 
favorable pa asuntonan amorosa. 

